लुईस सोफिया एक मासूम रिसर्च स्कॉलर नहीं हैं। स्वराज्य रिपोर्ट के मुताबिक सोशल मीडिया पर सोफिया की गतिविधियों से स्पष्ट है कि वो स्टरलाइट विरोध प्रदर्शन के दौरान काफी सक्रिय थीं। सोफिया के एक अंकल वकील हैं जिन्होंने सक्रिय रूप से विरोध प्रदर्शन में भाग लिया था। सोफिया ने चेन्नई-सेलम 8 लेन एक्सप्रेस हाईवे के विरोध में भी सक्रिय रूप से भाग लिया था। लुईस सोफिया कम से कम दो संगठनों की समर्थक भी हैं जिसमें से एक को थूथुकुडी हिंसा के पीछे प्राथमिक अपराधी के रूप में देखा जाता है। वो थिरुमुरुगन गांधी की अध्यक्षता में एक संगठन की भी अनुयायी है जो श्रीलंकाई तमिलों के समर्थन के लिए एक अलग तमिल राष्ट्र के मामले में सक्रिय है। यहां गौर करने वाली बात ये भी है कि लुईस सोफिया कनाडा में पढ़ाई कर रही थीं जो खालिस्तान हो या लिबरेशन टाइगर्स ऑफ़ तमिल इलम (एलटीटीई) की मांग करने वाले चरमपंथी बलों को पनाह देता है। कनाडा में, एलटीटीई सहानुभूतिकार अभी भी बहुत सक्रिय हैं। श्रीलंका तमिल अप्रवासी भारत में प्रो-लंका तमिल संगठन और मई 17 आंदोलन के कॉमरेड थिरुमुरुगन गांधी के लिए धन जुटाते हैं और स्वराज रिपोर्ट के मुताबिक इनमें से अधिकतर चर्च से प्रभावित हैं। ऐसे में इसपर संदेह है कि कहीं सोफिया लंका के तमिलों से तो प्रभावित नहीं हैं जो तमिल को एक नया राष्ट्र बनाना चाहते हैं। बीजेपी नेता और राज्यसभा सांसद सुब्रमण्यम स्वामी को भी यही संदेह है। उन्होंने अपने एक बयान में कहा, “वो कनाडा से आ रही थी ऐसे में जरुर ही उसका एलटीटीई से कोई जुड़ाव हो सकता है क्योंकि कनाडा में एलटीटीई के कई लोग हैं और वो सभी बीजेपी के खिलाफ ‘फासीवाद’ शब्द का उपयोग करते हैं।” स्वामी ने युवती की गिरफ़्तारी को जायज ठहराया क्योंकि युवती ने विमान में आचार सहिंता का उल्लंघन किया था।